中吕・朝天子道院中碧桃
作者：张可久
朝代：元

paragraphs: 翠蛾恨谁？青鸾信迟，题诗记清明日。
泪弹红雨笑邻姬，同立苍苔地。
萼绿仙人，玄都观里，怪刘郎不记得。
今春又归，花能几回？且自吹笙醉。
访九皋使君槿篱，傍水，楼与青山对。
一庭香雪糁荼コ，松下溪童睡。
净地留题，柴门还闭，笼开鹤自飞。
看梅，未回，多管向西湖醉。
春思菱花破两边，瑶琴断四弦，恩又翻成怨。
黄云孤雁褪花钿，羞掩双鸾扇。
归燕年年，离恨绵绵，又西湖拜扫天。
寺前，上船，试照我伤春面。